hu ja en en en en en en en hu en hu en hu hu hu en en en en hu en hu en hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu en en en hu hu en hu hu hu hu hu hu hu hu hu hu hu hu hu hu hu hu hu hu hu hu hu it hu hu hu hu hu hu hu hu hu hu hu hu hu hu es hu hu es hu hu hu it hu hu hu hu hu hu hu hu hu it hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu de hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu de hu hu br hu de hu hu hu hu hu hu hu hu hu hu hu hu hu hu hu pl hu de hu hu hu hu hu hu hu hu hu hu hu hu de hu hu en ja de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en de hu hu en en hu hu hu hu en hu hu hu en en hu hu hu hu en hu hu hu en en hu hu hu en en eu da hu hu hu hu hu hu hu hu en en hu hu hu en en hu hu hu en en hu hu hu en en hu en hu hu hu hu en hu en hu hu hu es es hu hu hu hu it it it hu hu
Zabszelet | Dolce Vita Életmód
We detected that your JavaScript seem to be disabled.
You must have JavaScript enabled in your browser to utilize the functionality of this website.
3 alapanyagból – 2 perc alatt
Na jó, valójában 12 perc, ha a sütést is hozzáadjuk, de még így is világbajnokok vagyunk a bolti változathoz képest. Egyik kedvenc szénhidrátforrásom, a zab újra jól teljesített. Tovább Tovább
Pár hete éhesen érkeztem az edzőterembe napközben. Ez viszonylag ritka nálam, mert mióta a 160 grammos diétát tartom nagyon odafigyelek, hogy ne csússzon meg étkezés és ez már szinte automatizáltan működik. Ennek ellenére természetesen egyszer-egyszer megesik, hogy kimarad egy köztes étkezés, emberből vagyok én is.
Sebaj, a vitrinben ott virít minimum 20-féle protein, müzli és zabszelet. Egy csak ehető lesz belőle. Nem fogjátok kitalálni, nem volt egy se. A pultos srác, miután az ikszediket dobtam vissza neki, látszólag kezdett ideges lenni. Kiolvastam mindet, nem találtam olyat, amelyikben ne lett volna sok hozzáadott cukor és adalék. Értem én, hogy valamivel össze kell fogatni a zabot és a magokat, de miért jó az, hogy egy termékben 100 grammban 30 gramm a cukor?
Pár hónapja a Pinteresten futottam bele egy olyan zabszeletbe, amely csak zabból, banánból és mazsolából állt. Kipróbáltam és azóta sütöm mindenféle hozzávalóval: most éppen tk. zabpehely, banán és dió került bele. 3 alapanyag amelyből szuper energiaszeletet lehet sütni. 12 perc alatt egy hétre elegendőt.
A zab és a banán az alap, a többi az ízlésünkön múlik.
Az alapanyagokat lehet variálni, aki több édes ízre vágyik benne, használhat mazsolát, aszalt sárgabarackot (ne kandírozott gyümölcsöt!), szilvát. Tehetünk bele mogyorót, kesudiót, mandulát, sőt egy 80% +-os csoki sem árt meg neki.
Imádom, gyorsan elkészül, vihetem magammal napközbeni étkezésnek, laktató, tiszta ízű.
Ezt az alapot használhatjuk tortaalapnak is akár gyümölcshabos krém alá.
Egy szelet szénhidráttartalma: 10,2 gr
10 szelethez: 13 dkg zabpehely (72,8 gr), 10 dkg érett banán (23 gr), 5 dkg durvára tört dió (6 gr)
A sütőt melegítsük elő 200 fokon.
A banánt villával pürésítsük, keverjük hozzá a zabpelyhet és a durvára vágott diót
Sütőpapírral bélelt sütőlemezre formázzunk belőle 1,5-2 cm magas téglalapot, tegyük be sülni 10 percre
Vegyük ki a sütőből, éles késsel szeleteljük
Nagyon jól hangzik, és miben tároljuk hogy ne szívja fel a levegőből a nedvességet és szállítani is könnyen lehessen? Egyenként alufóliába? Köszönöm! 🙂
Igen, alufóliába csomagoltam. Itthon spejzban polcon, és a hűtőben tartom, de egy félnapos táskában hurcolászás sem árt meg neki.
A nedvességet szívhatja, mert ez nem ropogós müzli, hanem lágy, mint a zabszeletek. A benne lévő alapanyagoktól lesz itt-ott ropogós maxiumum. Ez pl. a diótól.
Azt a ropogós-ragacsos nyúlósságot ne várd tőle, a boltiakban az a glükózsziruptól van. : )
És, ami lemaradt: lehet fűszerezni: fahéjjal, de lehet kakaós is pl.
Lehet, hogy butaságot kérdezek, de a sütésre miért van szükség?
Nem butaság, jó kérdés! Sztem azért, hogy hamarabb összeszáradjon, összeálljon úgy, hogy vágni lehessen. Egy idő után sztem magától is megtenné, de a 10 perc sütés és pár perc hűlés után azonnal fogyasztható. Ha étcsokit teszel bele, az a sütéstől megolvad benne, arra is jó!
Hű, ez nagyon jól hangzik! Pénteken úgyis fél napra elmegyünk, útravalónak ilyet fogok vinni!
Hadd mondjam el itt, hogy 2,5 hete csinálom a 160 grammos diétát, osztok-szorzok, írok mindent és nagyon jól érzem magam a bőrömben! Sőt, általában nap végére el se érem a 160 grammot, csak 150-et, de abszolút elég ennyi kaja, így hogy napi 5-6x eszem. Komolyan nem hittem volna. És ami a legörömtelibb, hogy még csak 1,5 kg ment le, de a térdeimen máris érzem a változást, nem fájnak annyira (világéletemben térdproblémáim voltak). Lehet, hogy a cukormegvonás jót tett az ízületeimnek?
Örülök a sikerednek, 2,5 hét alatt 1,5 kg nagyon jó, ez nem egy “villámdiéta”, tartós, fenntartható eredményre van szükség és átalakított (egyrést fejben) étkezési szokásokra. : )
A lényeg, hogy lelkesen csinálod és egyre jobban érzed magad tőle!
Sziasztok! Én még csak 3 napja csinálom a diétát, próbálok egyelőre tájékozódni, terhességi diabéteszem van. A tanácsadáson teljes tiltó listára tették a banánt, ami nagyon elkeserített, mert már egy ideje azzal édesítettem szinte kizárólag (max eritritet használtam vagy sztiviát). Meg fagyikban is a banán volt az egyik alapanyagom… Akkor mégiscsak lehet akár érett verzióban is használni?
Előre is köszönöm a választ, és gratulálok a bloghoz, nagyon lelkesítő, még nagyobb kedvvel folytatom az első hetemet! 🙂
Egyelőre maradjon az eritrit vagy a stevia, zabszelet készítéshez pedig inkább az alma.
Ha már tartósan jók lesznek a leleteid, akkor az a minimális banán (ahogy Kriszta írta 4 g/zabszelet) alkalmanként belefér majd.
Egyszerűen szuper ez a recept! Sokféle házi zabszeletet kipróbáltam már, de a legtöbb jól tele van nyomva mézzel és zsiradékkal, hogy összeálljon. Ez viszont tökéletesen összeáll! Jó fahéjas lett, csonthéjasokkal és mazsolával. Köszi Kriszta!
Nem ismerem az eredményeidet, természetesen nem tudok így semmi “biztosat” írni. A banán, gyorsan szívódik fel, magas a kalóriatartalma, gyümölcsökhöz képest a CH tartalma is magas. 23-24 gr/100 gr. Ezért nem ajánlott gondolom.
Én hetente 1-2 alkalommal ettől függetlenül eszem, főként testmozgás előtt, bőven kell a benne lévő energia.
A müzlinek egy szelete 10 gr Ch-t tartalmaz, az arányokat nézve kb. 4 gr jön a banánból. 4 gr gyors felszívódású Ch szerintem belefér délelőtt vagy fizikai aktivitás előtt a nap bármely szakában. Főleg, hogy 6 gr lassú felszívódású (zab) van mellette.
Az én álláspontom, banánt lehet enni, mértékkel.
Egy kedves olvasótól kaptam egy nagyon hasonló zabszelet receptet, ott reszelt alma az összefogató elem, A többi ugyanaúgy. Ki fogom próbálni és felteszem majd ezt is.
Amúgy én fahéjas almát gyakran használok édesítésre! Lásd: http://www.dolcevitablog.hu/2016/04/lejottem-a-cukorrol/
De Ági is válaszol a kérdésedre, ő a szakértő ebben a kérdésben. Én csak a véleményemet írtam le!
Én is hasonlóan örültem neki, mert a vajas-mézes változattal nem voltam sokkal jobban kibékülve, mint a boltiakkal.
Most fogom kipróbálni az almásat is!
Nagyon jól hangzik ez az egészséges recept, el is fogom készíteni, mert páromnak biztos jól jönne az edzések előtti energia, én pedig kismama lévén állandóan nassolnék. 🙂
Az lenne a kérdésem, hogy szerinted a zabszelet – hűtés nélkül – meddig áll el? Nyaralni indulunk, és gondoltam útravalónak sütök egy tepsivel. 1-2 napot vajon kibír? Válaszod előre is köszönöm! Márti
1-2 napot nekem itthon simán elállt. De azért egy tepsinyit megenni belőle (remélem, nem két fő : ))) 1-2 nap alatt azért az sok. : )
Hát, ha jobban számolok 3 fő 😉
Akkor csökkentett adagot készítek, mert egészséges nassit szeretnék csomagolni az útra.
Ez szuper lenne, ha a 160gr-os diéta engedné a banánt és a szárított gyümölcsöket. Esetleg finomra reszelt cukkini?
Kedves Kriszta és Ági!
Nagyon köszönöm a választ, akkor így fogok eljárni! Beszámolok, ha megcsináltam almásan! 🙂
Aszalt gyümölcsből barackot és szilvát, natúr vörös áfonyát számolva természetesen a CH értékét lehet enni. Ahogy banánt is, testmozgás előtt.
Az almás-fahéjas-zabpelyhes változat az, amelyik a könnyebb verzió.
Én azt gondolom, kőbe védett szabályok nincsenek egy diétában, életmódban. Fő szabályok vannak, mégpedig, ne együnk feldolgozott, finomított szénhidrátot. És mozogjunk sokat. Így a banán és az aszalt gyümölcsöt is bátran ehetjük mértékkel.
Enci! Ok, én még nem jutottam oda, ma viszont a banánosat kakaósan csináltam túrós-kókuszos krém alá. Fincsi lett.
Hűha, nekem nagyon nem állt össze, de talán a fólia összatartja. 😀 Viszont a morzsákat megettem, és nagyon finom. 😀 Még szárított áfonyát tettem bele, nem aszaltat, hanem a porhanyós fajtát.
Nekem nem lett ennyi banannal ragacsos, szaraz es darabos volt (pedig amennyi afonyat raktam bele, annyival kevesebb diot). Sutes utan nagyobb darabokra esett szet, amikor szeleteltem. A folia egyben tartja szelet alakban, de nem lehet harapva enni, mert teljesen szetesik. Egesz szemes zabpelyhet hasznaltam. Lehet, hogy azt nehezebben fogja ossze? Legkozelebb az egesz banant belerakom, az kb. 3 dekaval tobb lesz.
Dirke, egy ragacsos massza lesz, ezt kell lelalapogatni a sütőpapírra. Milyen lett sütés után?
Juniusi hatter kep nem lesz?! Nagyon hianyzik!
Igyekszem pótolni! Csak megcsúsztam nagyon.
Megcsinaltam, isteni 🙂 A gyerekeknek ugyan egy kis mezzel fel fogom turbozni, de nekem igy tokeletes 🙂
Örülök. Gyerkőcöknek mehet egy kis méz bele, vagy fahéj, mazsola, aszalt sárgabarack is jól édesíti.
Szia, épp most szedtem ki a sütőből, minden szép és jó leszámítva, hogy törik és nem is lehetett szeletelni mert szétesett. Nekem nagyon száraz volt a massza biztosan ezért. Kicsit csalódott vagyok, a tiéd a képen valami eszméletlen guszta.
Sajnálom, hogy nem sikerült elsőre, de a problémát jól látod, száraz a massza. Írtam, hogy kifejezetten ragacsos kell, hogy legyen. Remélem, nem vette kedved, mert tényleg egy iszonyat egyszerű recept, ha látod, milyennek kell lennie a masszának, 2 perc alatt fogod ontani a müzliket! : )
megosztanátok az almás verzió recijét? 🙂
Alma esetében azonos mennyiségű volt a zabpehely és a reszelt alma, pl. 15-15 dkg. A többi ugyanúgy.
Az almásat csináltam már torta aljának, úgy, hogy nem is sütöttem, csak a hűtőben állt egy éjszakát a gyümölcshabbal a tetején. Összeáll, szeletelhető úgy is.
Ki is próbálom mindkettőt! 🙂
Kriszta, most találtam rá, és nagyon köszönöm mert ez egy zseniálisan egyszerű és nagyszerű recept! A hozzászólásokat olvasva több banánt tettem bele, (+mazsola és fahéj) és nagyon jól sikerült! Szeletelhető, harapható, ahogy kell 🙂
Szeretem ezt a tiszta ízvilágot, amit te is írtál.
Adrienn, örülök, hogy ízlett, érdemes almával is kipróbálni!
Sajnos nekem kanalazós müzliszelet lett belőle. 🙁 Pedig mindent teljesen úgy csináltam, és pontosan annyi mennyiségekkel, ami le volt írva. Mitől áll úgy össze, hogy szeletelni is lehet? A banán nekem kevésnek tűnik, pedig tényleg jó érett volt. Ízre egyébként finom.
Hű, nehéz így megmondani. Akkor nem áll össze, ha túl sok a nedvesség és nem tud már többet felszívni a zab. De ahogy írtad, Neked kevésnek tűnt. Milyen zabot használtál hozzá?
Visszajelzés: 160 gramm | Tündérfiókák
Ma délután készült el, dupla adagban. Picit több banánnal, minimális mézzel, fahéjjal és plusz vörös áfonyával. Tökéletes lett az íze és az állaga is, nagyon dzépen lehetett szeletelni!
Köszönöm a receptet, biztosan gyakran készítem majd!
Érdemes készíteni, és nagyon jól lehet variálni, én mostanában almával csinálom.
Nagyon gyorsan elkészül, könnyű magaddal vinni bárhova, laktató.
Nagyon jól jön ha éppen biciklitúrára megyünk vagy kirándulni, de a munkahelyemre is viszek ha tudom, hogy későn fogok tudni ebédelni.
Csináltam már kakaóval, áfonyával, fahéjjal, dióval, kókusszal, almával…bármivel működik!
A kollégáimnak is nagyon bejött már hárman is rendszeresen elkészítjük.
Köszi Kriszta a receptet!!
Örülök, hogy bevált a recept.
Kar hogy a kommentet nem olvastam elobb mert sajnos nekem is szaraz lett az elso adag. Zabpehely is van ami teljesen szaraz benne gondolom nem.szivta jol meg magat. Azbize ettol.fuggetlen fincsi a kisfiam ia rogton kiszurta es kert egy szeletet 🙂 Azert nem.adom fel alig varom hovy kokuszos kakos verzio keszulhessen 🙂
Szia! Szeretnélek megkérdezni, hogy a banánt nem tudom mással helyettesíteni? Cukros kismama vagyok és a 160-as diétámban a dietetikus tiltja a banánt. Nagyon szépen köszönöm a válaszodat 😊
Almával nagyon jól működik, én simán a héjával együtt lereszelem, levét felfogom, ezt is hozzáadom, és úgy keverem el a zabbal. Kb. azonos mennyiségű, mint a zab. Pl. 15 dkg zabhoz, 15 dkg lereszelt alma. És sok fahéj! : )
Nagyon nagyon szépen köszönöm 😊
Hello, did you receive my offer?
Visszajelzés: How to get cialis in canada
Visszajelzés: coupon for cialis
Visszajelzés: cialis 20 mg best price
Visszajelzés: generic ventolin inhalers for sale
Visszajelzés: when will cialis be generic
Visszajelzés: is cialis generic
Visszajelzés: bimatoprost generic best price
Visszajelzés: new ed pills
Visszajelzés: medicine erectile dysfunction
Visszajelzés: bimatoprost generic india
Visszajelzés: erectile dysfunction cialis medicines
Visszajelzés: online casino deals
Visszajelzés: buy chloroquine phosphate
Visszajelzés: Zabszelet csak 3 hozzávalóból -
Visszajelzés: dairy free keto diet
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöljük.
Egy gyors, kevert tésztás finomság
A legjobb téli zöldségleves
Kenyér pár perc alatt
Fast food lassú változatban
160g a Facebookon  Like
Slow food, slow carb. Válts természetesre, egyél valódi ételeket, kerüld a finomított szénhidrátot! Hogyan? Ebben segítünk itt az oldalon.
1093 Budapest, Lónyay u. 41. +36-1 210-39-52, +36-20-438-87-08 info@dolcevitakonyha.hu Nyitva tartás: hétköznaponként
9-17 h (áruátvétel 10-17 h)